《笛里关山月》
宋代·林希逸

笛里愁千绪，更长忆故山。今人吹古曲，汉月照秦关。

霜竹和声切，胡床倨坐閒。一轮秋塞外，万嶂野云间。

此夜听渠弄，何时照我还。回思帝城角，花影映朝班。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。